Άδεια Χονδρικής Πώλησης Κτηνιατρικών Φαρμακευτικών Προϊόντων
Αίτηση Υπεύθυνη Δήλωση που κατατίθεται από τον δικαιούχο φυσικό ή νομικό πρόσωπο.
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet.
Δεν επιτρέπεται στον ίδιο χώρο η συστέγαση καταστημάτων χονδρικής πώλησης κτηνιατρικών φαρμακευτικών προϊόντων με καταστήματα λιανικής πώλησης.
Το φυσικό πρόσωπο (δικαιούχος) πρέπει να έχει την ελληνική ιθαγένεια ή την υπηκοότητα ενός από τα κράτη - μέλη της Ευρωπαϊκής Ένωσης.
Ο δικαιούχος της άδειας να μην έχει καταδικαστεί αμετάκλητα σε οποιαδήποτε ποινή ή να μην έχουν παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση πλαστογραφία, εγκλήματα κατά των ηθών, συκοφαντική δυσφήμηση για πράξεις που έχουν σχέση με την άσκηση του κτηνιατρικού επαγγέλματος, κιβδηλεία, παραχάραξη και παράβαση των διατάξεων των άρθρων 5 και 12 του ν. 1729/1987 (Α΄ 144), όπως ισχύει, και καθ’ υποτροπή του άρθρου 11 του ίδιου νόμου, ή να μην έχουν καταδικαστεί αμετάκλητα για κακούργημα ή καθ’ υποτροπή για πλημμέλημα, για το οποίο επιβλήθηκε στέρηση των πολιτικών τους δικαιωμάτων.
Να διαθέτει υπεύθυνο επιστήμονα που να απασχολείται συνεχώς και αυτοπροσώπως στο κατάστημα και να πληροί τις παρακάτω προϋποθέσεις: α. να έχει την Ελληνική ιθαγένεια ή υπηκοότητα ενός κράτους μέλους της Ευρωπαϊκής Ένωσης, β. να είναι κάτοχος Πτυχίου Φαρμακευτικής ή Κτηνιατρικής Ανώτατου Εκπαιδευτικού Ιδρύματος (Α.Ε.Ι.) και άδεια ασκήσεως επαγγέλματος, γ. να έχει εκπληρώσει τις στρατιωτικές υποχρεώσεις του ή να έχει νομίμως απαλλαγεί από αυτές, δ. να μην έχει καταδικασθεί αμετάκλητα σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση για πράξεις που έχουν σχέση με την άσκηση του φαρμακευτικού ή κτηνιατρικού επαγγέλματος, κιβδηλεία, παραχάραξη, παράβαση των διατάξεων του άρθρου 5 του ν. 1729/1987 (Α΄ 144) και καθ΄ υποτροπή του άρθρου 11 του ιδίου νόμου ή να μην έχει καταδικασθεί αμετάκλητα για ή καθ΄ υποτροπή για πλημμέλημα για το οποίο επεβλήθη η στέρηση των πολιτικών του δικαιωμάτων ή να μην έχει παραπεμφθεί με αμετάκλητο βούλευμα για κάποιο από τα παραπάνω αδικήματα. ε. να μην κατέχει έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου.
Να διαθέτουν κατάλληλους και επαρκείς χώρους και εξοπλισμό, ως εξής: α. ισόγειο κατάστημα εμβαδού τουλάχιστον σαράντα (40) τετραγωνικών μέτρων, β. ιδιαίτερη αίθουσα αποθήκευσης σε άμεση επικοινωνία με το ισόγειο κατάστημα, κατάλληλη για την αποθήκευση επαρκών ποσοτήτων κτηνιατρικών φαρμακευτικών προϊόντων, γ. να διαθέτει κατάλληλο φυσικό ή τεχνητό φωτισμό, θερμοκρασία, αερισμό και ύψος σύμφωνα με τον Γενικό Οικοδομικό Κανονισμό, δ. να πληροί όλες τις προϋποθέσεις του Υγειονομικού Κανονισμού ως προς την ύδρευση, αποχέτευση, χώρους υγιεινής, κλπ. ε. να διαθέτει σύστημα πυρασφάλειας ή επαρκή μέσα πυρόσβεσης στ. να διαθέτει ηλεκτρικό ψυγείο για τη συντήρηση των ευπαθών στη συνήθη θερμοκρασία προϊόντων (π.χ. εμβόλια, κλπ.), ζ. να υπάρχει στην πρόσοψη του καταστήματος και σε εμφανές σημείο πινακίδα με το σήμα “V” σε κύκλο διαμέτρου τουλάχιστον εβδομήντα (70) εκατοστών σε πράσινο χρώμα και να υπάρχει επίσης η ένδειξη «ΚΤΗΝΙΑΤΡΙΚΑ ΦΑΡΜΑΚΑ», η. εφόσον στο κατάστημα διακινούνται και φάρμακα ανθρώπινης χρήσης, οι προβλεπόμενοι χώροι πρέπει να διαχωρίζονται σαφώς.
Ο δικαιούχος της άδειας να μην κατέχουν έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας χονδρικής πώλησης κτηνιατρικών φαρμακευτικών προϊόντων. Η, υπό προϋποθέσεις, εμπορία και διάθεση των κτηνιατρικών φαρμάκων μέσω των καταστημάτων χονδρικής πώλησης και των φαρμακαποθηκών αποβλέπει στην ορθή κυκλοφορία αυτών με στόχο την προστασία της υγείας των ζώων, της δημόσιας υγείας και του περιβάλλοντος. Σε κάθε κατάστημα χονδρικής πώλησης χορηγείται μία και μόνο άδεια, με συγκεκριμένη γεωγραφική έδρα ανά την επικράτεια. Απευθύνεται σε επιχειρήσεις, νομικά πρόσωπα, φυσικά πρόσωπα, που πληρούν τις απαιτούμενες προϋποθέσεις.
Νομιμοποιητικά έγγραφα του νομικού προσώπου, ανάλογα με τη νομική μορφή του, όπως: κωδικοποιημένο καταστατικό, νομίμως δημοσιευμένο ή θεωρημένο από το Πρωτοδικείο, με πιστοποιητικό μεταβολών της αρμόδιας αρχής και ΦΕΚ δημοσίευσης για Ανώνυμη Εταιρεία (ΑΕ) ή Εταιρεία Περιορισμένης Ευθύνης (ΕΠΕ) καθώς και έγγραφο νόμιμης εκπροσώπησης και φωτοαντίγραφο δελτίου ταυτότητας ή άλλου εγγράφου που να αποδεικνύει την ταυτότητα του νομικά υπεύθυνου της εταιρείας.
Σχέδιο κάτοψης του καταστήματος με τις διαστάσεις αυτού (σε κλίμακα 1:100 και υπογεγραμμένο από ιδιώτη μηχανικό).
Αντίγραφο συμφωνητικού μίσθωσης του καταστήματος ή του νόμιμου τίτλου κυριότητας
Βεβαίωση της οικείας Πυροσβεστικής Υπηρεσίας ότι το κατάστημα διαθέτει σύστημα πυρασφάλειας ή επαρκή μέσα πυρόσβεσης.
Φωτοαντίγραφο του πτυχίου Κτηνιατρικής Σχολής Ανώτατου Εκπαιδευτικού Ιδρύματος (Α.Ε.Ι.) ή πτυχίου Φαρμακευτικής Σχολής Ανώτατου Εκπαιδευτικού Ιδρύματος (Α.Ε.Ι.) της ημεδαπής ή ισότιμου της αλλοδαπής και άδεια ασκήσεως επαγγέλματος στην Ελλάδα, του υπεύθυνου επιστήμονα.
Υπεύθυνη δήλωση, του άρθρου 8 του νόμου 1599/1986 (Α΄ 75), του ενδιαφερόμενου και του υπεύθυνου επιστήμονα αντίστοιχα, ότι: α) δεν έχει καταδικαστεί αμετάκλητα σε οποιαδήποτε ποινή ή δεν έχει παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση για πράξεις που έχουν σχέση με την άσκηση του επαγγέλματος, κιβδηλεία, παραχάραξη και παράβαση των διατάξεων των άρθρων 5 και 12 του ν. 1729/1987 (Α΄ 144), όπως ισχύει, και καθ’ υποτροπή του άρθρου 11 του ίδιου νόμου ή δεν έχει καταδικασθεί αμετάκλητα για κακούργημα ή καθ’ υποτροπή για πλημμέλημα για το οποίο επιβλήθηκε η στέρηση των πολιτικών του δικαιωμάτων, β) δεν κατέχει έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου.
Αντίγραφο δελτίου ταυτότητας ή άλλου εγγράφου που να αποδεικνύει την ελληνική ιθαγένεια ή την υπηκοότητα ενός από τα κράτη - μέλη της Ευρωπαϊκής Ένωσης του ενδιαφερόμενου και του υπεύθυνου επιστήμονα.
Το αντίγραφο ξενόγλωσσου διπλώματος ή πτυχίου, το οποίο έχει αποκτηθεί από εκπαιδευτικά ιδρύματα των κρατών - μελών της Ευρωπαϊκής Ένωσης, συνοδεύεται από απλή μετάφρασή του στην Ελληνική γλώσσα. Σε περίπτωση τίτλου σπουδών από εκπαιδευτικό ίδρυμα χώρας που δεν ανήκει στην Ευρωπαϊκή Ένωση απαιτείται και η υποβολή επικυρωμένου αντίγραφου πιστοποιητικού ισοτιμίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ), ή από αντίστοιχο φορέα (NARIC) άλλου κράτους-μέλους της Ευρωπαϊκής Ένωσης.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Διεύθυνση Αγροτικής Οικονομίας και Κτηνιατρικής (ΔΑΟΚ) της οικείας Περιφερειακής Ενότητας
Η άδεια δεν χρειάζεται ανανέωση. Ισχύει για όσο χρονικό διάστημα εξακολουθούν να υφίστανται οι απαιτούμενες από την κείμενη νομοθεσία προϋποθέσεις.
Τροποποίηση άρθρου 8 του Ν. 2538/1997 Ισχύς, τροποποίηση, ανάκληση και μεταβίβαση της άδειας λιανικής και χονδρικής πώλησης κτηνιατρικών φαρμακευτικών προϊόντων.
Κτηνιατρικά φαρμακευτικά προϊόντα: Τροποποίηση άρθρου 10 (Κυρώσεις) και 11 (Έλεγχοι εφαρμογής και τήρησης των διατάξεων πώλησης, διάθεσης και χρήσης των κτηνιατρικών φαρμακευτικών προϊόντων) του Ν. 2538/1997.
Τροποποίηση της κείμενης νομοθεσίας για τα γεωργικά και κτηνιατρικά φάρμακα, ρύθμιση χρεών συνεταιριστικών οργανώσεων και άλλες διατάξεις.
Τροποποίηση της αριθμ. 307752/18−10−2010 (ΦΕΚ 1865 Β΄) κοινής υπουργικής απόφασης «Διεκπεραίωση διοικητικών διαδικασιών και μέσω των Κέντρων Εξυπηρέτησης Πολιτών ως Ενιαίων Κέντρων Εξυπηρέτησης».
Διεκπεραίωση διοικητικών διαδικασιών και μέσω των Κέντρων Εξυπηρέτησης Πολιτών ως Ενιαίων Κέντρων Εξυπηρέτησης.
Εναρμόνιση της Ελληνικής νομοθεσίας προς την αντίστοιχη κοινοτική στον τομέα της παραγωγής και της κυκλοφορίας κτηνιατρικών φαρμάκων, σε συμμόρφωση με τις Οδηγίες 2001/82/ΕΚ και 2004/28/ΕΚ του Ευρωπαϊκού Κοινοβουλίου και του Συμβουλίου περί κοινοτικού κώδικα για τα κτηνιατρικά φάρμακα.
Κυκλοφορία , έλεγχος, όροι παρασκευής και αναλυτικά φαρμακοτοξολογικά και κλινικά πρότυπα και πρωτόκολλα στον τομέα του ελέγχου των κτηνιατρικών φαρμακευτικών προϊόντων, των ανοσολογικών κτηνιατρικών σε συμμόρφωση προς της οδηγίες 81/851/ΕΟΚ, 81/852/ ΕΟΚ, 90/167/ΕΟΚ, 90/676/ΕΟΚ,90/677 ΕΟΚ, 92/18/ΕΟΚ, 93/40/ΕΟΚ & 93/41/ΕΟΚ.
Οροι και προϋποθέσεις κυκλοφορίας κτηνιατρικών φαρμακευτικών προϊόντων, που προορίζονται αποκλειστικά για ιχθείς ενυδρείων, ωδικά πτηνά κ.λπ.
Σε περίπτωση παρέλευσης άπρακτης της προθεσμίας, η αίτηση του ενδιαφερομένου εγκρίνεται σιωπηρώς και θεωρείται ότι η άδεια έχει εκδοθεί. Ο ενδιαφερόμενος, στην προαναφερόμενη περίπτωση της σιωπηρής έγκρισης, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή.
Παραλαμβάνεται η αίτηση και χορηγείται αριθμός πρωτοκόλλου.
Η αίτηση και τα δικαιολογητικά εξετάζονται από τριμελή επιτροπή της οικείας Περιφέρειας η οποία στη συνέχεια διενεργεί τον απαιτούμενο επιτόπιο έλεγχο του καταστήματος προκειμένου να διαπιστωθεί η συνδρομή ή μη των νόμιμων προϋποθέσεων.
Η επιτροπή εισηγείται προς την αρμόδια Διεύθυνση Κτηνιατρικής τη χορήγηση ή μη της άδειας.
Σε περίπτωση αρνητικής εισήγησης η Διεύθυνση Κτηνιατρικής ενημερώνει τον ενδιαφερόμενο για τη μη χορήγηση της άδειας.
Σε περίπτωση θετικής εισήγησης η Διεύθυνση Κτηνιατρικής προωθεί προς υπογραφή το σχέδιο απόφασης χορήγησης της άδειας στον Περιφερειάρχη ή σε άλλο εξουσιοδοτημένο όργανο.
Η Διεύθυνση Κτηνιατρικής αποστέλλει την απόφαση χορήγησης άδειας στον ενδιαφερόμενο
Στο διαδικτυακό τόπο του ΥπΑΑΤ αναρτάται ενημερωμένος κατάλογος με τα αδειοδοτημένα καταστήματα χονδρικής πώλησης κτηνιατρικών φαρμακευτικών προϊόντων στην επικράτεια.
Ο ενδιαφερόμενος υποβάλει στη Διεύθυνση Κτηνιατρικής της οικείας Περιφέρειας ή στο ΚΕΠ-ΕΚΕ την αίτηση/υπεύθυνη δήλωση και το σύνολο των απαιτούμενων δικαιολογητικών για τη χορήγηση της άδειας χονδρικής πώλησης κτηνιατρικών φαρμακευτικών προϊόντων. Στην περίπτωση υποβολής σε ΚΕΠ-ΕΚΕ, η αίτηση με τα δικαιολογητικά προωθούνται μέσω αυτού στην αρμόδια Κτηνιατρική Αρχή.
Έλεγχος δικαιολογητικών και επιτόπιος έλεγχος
Ενημέρωση ενδιαφερομενου για μη χορήγηση άδειας
Ενημέρωση ενδιαφερόμενου για χορήγηση άδειας
Ηλεκτρονική Υποβολή Αίτησης και Δικαιολογητικών
Νομοθεσία Κτηνιατρικών Φαρμακευτικών Προϊόντων